钦定古今图书集成/明伦汇编/闺媛典/第277卷 > 皇清十 > 万友吉妻严氏
## 钦定古今图书集成/明伦汇编/闺媛典/第277卷 > 皇清十 > 万友吉妻严氏

按《武昌县志》：“严氏，庠生万友吉妻。友吉以科试殁于旅次，氏年未二十，子甫四月，闻讣，绝粒擗踊，经纪丧事。安贫守节，纺绩之声与鸡号相接。历二十馀年，目盲齿落，俨如老妪。岁时归宁，必告夫墓而后行。翁文学六维哀之，作《孀闺录》。” 黄冈孝廉胡思樊为诗歌以褒之。